stanford-oval/wikipedia huggingface dataset:
Kynttilöiden syttyessä

| Kynttilöiden syttyessä Pepe Willberg |
| --- | --- | --- |

Studioalbumin tiedot
 Äänitetty : 2005
 Julkaistu: joulukuu 2005
 Tyylilaji: joulumusiikki
 Kesto: 42.26
 Levy-yhtiö: ViiVu
Listasijoitukset
  Suomi: Ei sijoitusta.
Pepe Willbergin muut julkaisut
| Elämältä kaiken sain 1999 | Kynttilöiden syttyessä 2005 | Lauluja rakkaudesta 2006 |
Kynttilöiden syttyessä on suomalaisen laulaja Pepe Willbergin toinen joululevy, ja kaikkiaan 8. studioalbumi. Se julkaistiin joulukuussa 2005.
Kappaleet

Kaikki kappaleet sovittanut Peter Engberg, ellei toisin mainittu.
Varpunen jouluaamuna (säv. Otto Kotilainen, san. Sakari Topelius)
Arkihuolesi kaikki heitä (säv. Leevi Madetoja, san. Alpo Noponen)
Kun joulu on (säv. Otto Kotilainen, san. Alpo Noponen)
En etsi valtaa, loistoa (säv. Jean Sibelius, san. Sakari Topelius, sov. Petri Ikkelä)
Heinillä härkien kaukalon (säv. Trad., san. Martti Korpilahti)
Oi jouluyö (säv. Adolphe Adam, san. Kyllikki Solanterä & Ester Snellman, sov. Petri Ikkelä)
Sydämeeni joulun teen (säv. Kalervo Halonen, san. Veksi Salmi, sov. Juha Björninen)
Oi Beetlehem sä pienoinen (säv. Trad., san. Kaarlo Valve)
On hanget korkeat nietokset (säv. Jean Sibelius, san. Vilkku Joukahainen)
Joulun kellot (säv. Armas Maasalo, san. Helmi Auvinen)
Tuikkikaa, oi joulun tähtöset (säv. T. J. Hannikainen, san. Elsa Koponen)
Ave Maria (op.52 no 6) (säv. Franz Schubert, san. Veksi Salmi, sov. Petri Ikkelä)
Muusikot

Pepe Willberg – laulu
Peter Engberg – basso ja kitarat
Petri Ikkelä – vapaalehdykkäsoittimet
Pentti Lahti – puhaltimet
Kåbdalisin rautatieasema

Kåbdalisin rautatieasema (lyh. Kåb, ruots. Kåbdalis järnvägsstation) on rautatieliikennepaikka Ruotsin rataverkkoon kuuluvalla rataosalla Östersund–Jällivaara, eli niin kutsutun Inlandsbanan-radan pohjoisosalla. Liikennepaikka sijaitsee Kåbdalisin kylässä Jokimukan kunnassa, lähellä Kåbdalisin laskettelukeskusta.
Liikennepaikka on avattu liikenteelle yhtä aikaa vuonna 1936 valmistuneen Arvidsjaurin ja Jokimukan välisen rataosuuden kanssa. Liikennepaikalla on pääraiteen lisäksi yksi lyhyt sivuraide junien kohtaamista varten.
Liikennepaikalla pysähtyvät tarvittaessa Östersundin ja Jällivaaran välillä kesäisin liikennöivät moottorijunat. Muuta aikataulunmukaista henkilö- tai tavaraliikennettä ei ole.
Le Blanc-Mesnil

| Le Blanc-Mesnil |
| --- | --- |
 Kaupungintalon edustaa
 Le Blanc-Mesnil sijaitsee Pariisin keskustan koillispuolella.
Valtio:  Ranska
Alue:  Île-de-France
Departementti:  Seine-Saint-Denis
Arrondissementti:  Raincy
Hallinto:  
 – Pormestari:  Thierry Meignen
Pinta-ala:  
 – Kokonaispinta-ala:  8,0 km²
Väkiluku (2012):  52 213
 – Väestötiheys:  6 486 as./km²
Postinumero:  93150
 
 www.blancmesnil.fr 
Infobox OKVirheellinen NIMI-arvo: 
Le Blanc-Mesnil ([lə blɑ̃ menil],  kuuntele (ohje)) on Ranskan kunta Pariisin koillisella esikaupunkivyöhykkeellä noin 13 kilometriä Pariisin keskustasta koilliseen. Se kuuluu Île-de-Francen hallintoalueen Seine-Saint-Denis’n departementtiin ja siellä asuu noin 52 000 ihmistä.
Le Blanc-Mesnil muodostettiin vuonna 1792 erottamalla se Aulnayn kunnasta.
Kuntaan kulkee Pariisista RER-juna B. Le Blanc-Mesnil -nimistä asemaa lähempänä kunnan keskustaa sijaitsee itse asiassa eteläpuolisen naapurikunnan puolella oleva asema Drancy. Le Blanc-Mesnilin muita naapurikuntia ovat 	pohjoisessa Bonneuil-en-France ja Gonesse naapuridepartementin Val-d’Oise puolella, lännessä Dugny, idässä Aulnay-sous-Bois, lounaassa Le Bourget ja kaakossa Bondy.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: fr:Le Blanc-Mesnil & en:Le Blanc-Mesnil
Leif Holmgren

| Mitalit | Mitalit | Mitalit |  |
| --- | --- | --- | --- |
|  Leif Holmgren |  Leif Holmgren |  Leif Holmgren |  |
Maa:   Ruotsi
Miesten jääkiekko
|  Olympialaiset  |  Olympialaiset  |  Olympialaiset  |  |
|  Pronssia | Lake Placid 1980 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Moskova 1979 |  |  |
Leif Holmgren (s. 25. toukokuuta 1953 Kiiruna) on ruotsalainen jääkiekkoilija, pelipaikaltaan keskushyökkääjä. Hän edusti Ruotsin maajoukkuetta Lake Placidin olympialaisissa 1980, missä hän saavutti pronssia ja pelasi joukkueensa ykkösketjussa Mats Näslundin ja Mats Åhlbergin kanssa, ja kolmissa MM-kilpailuissa, joissa hän saavutti yhden MM-pronssin.
Holmgren siirtyi 18-vuotiaana solnalaisseura AIK:hon ja sitä hän edusti vuoteen 1986 saakka lukuun ottamatta kautta 1984–1985, jolloin hän pelasi Vallentuna BK:ssa. Hän voitti Ruotsin-mestaruuden vuosina 1982 ja 1984.
Holmgren toimi AIK:n päävalmentajana kausina 1991–1993. AIK on jäädyttänyt hänen pelinumeronsa 18.
Lensi maahan enkeli

Lensi maahan enkeli on virsi, jonka säkeistöt 1–3 on kirjoittanut Jaakko Haavio (1904–1984) ja 4. säkeistön Niilo Rauhala (s. 1936). Virren sävel on Kaarlo Voipion (1919–2002). Sävelmä on alun perin laadittu toiseen tekstiin.
Virsi kertoo pääsiäisen tapahtumat yksinkertaisella tavalla. Haavion alkuperäinen pääsiäisruno olikin tarkoitettu erityisesti lapsille, ja se julkaistiin ensimmäisen kerran Pyhäkouluyhdistyksen kevätohjelmistossa vuonna 1961. Myöhemmin laulu liitettiin Pyhäkoululauluja-laulukirjaan. Niilo Rauhala kirjoitti neljännen säkeistön vuonna 1979. Vuoden 1986 virsikirjauudistuksen alla Pyhäkouluyhdistys ehdotti Lensi maahan enkeliä uudeksi lastenvirreksi, mutta se luokiteltiin kuitenkin pääsiäisvirreksi. Sen numero nykyisessä virsikirjassa on 88.
Sanat

| --- | --- |
 1. Lensi maahan enkeli,  joutuisampi tuulta.  Suuren kiven vieritti  hän syrjään haudan suulta.  Suuren kiven vieritti  hän syrjään haudan suulta.  3. Jeesus, taivaan kuningas,  kuolon vallan voitti.  Jälkeen pitkäperjantain  näin pääsiäinen koitti.  Jälkeen pitkäperjantain  näin pääsiäinen koitti.  :  2. Kivelle hän istahti,  puhui iloisesti:  Jeesus nousi haudastaan  ja elää ikuisesti.  Jeesus nousi haudastaan  ja elää ikuisesti.  4. Niin kuin taivaan enkeli  mekin iloitsemme.  Saamme rientää kertomaan:  Nyt elää Jeesuksemme.  Saamme rientää kertomaan:  Nyt elää Jeesuksemme.
Kōshin’etsu

Kōshin’etsu Japanin kartalla
Kōshin’etsu (jap. 甲信越地方, Kōshin’etsu-chihō) on Japanin Chūbun seudulla sijaitseva alue, joka koostuu Yamanashin, Naganon ja Niigatan prefektuureista. Sen nimi on muodostettu näitä prefektuureja vastanneiden provinssien eli Kain, Shinanon ja Echigon nimien ensimmäisistä kirjoitusmerkeistä: Kain (甲斐) ensimmäinen kirjoitusmerkki voidaan lukea myös kō, Shinanon (信濃) shin ja Echigon (越後) etsu.
Kōshin’etsulla on tiiviit taloudelliset ja yhteiskunnalliset siteet sen itäpuolella sijaitsevaan Kantōn alueeseen, ja niistä käytetäänkin usein yhdistelmänimeä Kantō–Kōshin’etsun alue. Kōshin’etsu on suureksi osaksi vuoristo- ja ylänköaluetta, joka toimii matkailu- ja virkistyskohteena Kantōn ja Keihanshinin metropolien asukkaille. Alueen maatalous tuottaa esimerkiksi koshihikari-riisiä sekä kasviksia ja hedelmiä.
Aiheesta muualla

Kuvia tai muita tiedostoja aiheesta Kōshin’etsu Wikimedia Commonsissa
Kynttiläkaari

Perinteinen Erzgebirgen kynttiläkaari
Kynttiläkaari (Der Schwibbogen) on Erzgebirgen alueella itäisessä Saksassa puusta valmistettu joulun aikaan käytettävä kynttiläkoriste.
Erzgebirge on vanhaa kaivosaluetta. Kaivosmiehet kokoontuivat aikoinaan jouluaattoa edeltävän työvuoronsa aikana yöllä tai varhain aamulla kaivoskäytävälle viettämään yhteistä hartaushetkeä ja iloista juhlaa, jota kutsuttiin nimellä Mettenschicht. Valoa maan syvyyksiin loivat vain kaivoslamput ja kynttilät. Kynttiläkaaren sanotaankin symboloivan valoin koristeltua kaivostunnelin suuaukkoa.
Historia

Perimätiedon mukaan kaivostyökaluseppä Johann Teller Johanngeorgenstadtin kaupungista valmisti vuoden 1726 vaiheilla ensimmäisen tämän tyyppisen kynttiläkaaren. Ensimmäisten kaarien kuva-aiheet olivat pääasiassa uskonnollisia, mutta 1800-luvulla niissä alkoi esiintyä myös ihmisiä arkipäivän askareissa. Tyypillinen Erzgebirgen kynttiläkaari on peräisin vuodelta 1937. Sen keskellä on kaksi kaivosmiestä ja heidän vierellään puunveistäjä ja pitsinnyplääjä.
Nykypäivä

Nykypäivän kynttiläkaarissa käytetään sähkökynttilöitä. Kynttiläkaaren kuvioiden aihepiiri on nykyään lähes rajaton. Perinteisen Erzgebirgen kynttiläkaaren lisäksi suosittuja aiheita ovat metsä, Kristuksen syntymä ja vuoristomaisemat. Seiffenin kynttiläkaareen kuuluu lumen peittämien leluntekijöiden mökkien keskeltä kohoava Seiffenin kirkko. 
Erzgebirgen kaupunkien ja kylien asukkaiden ikkunoissa kynttiläkaaria näkee tuhansittain. Lisäksi myös monien vuoristoseudun paikkakuntien sisääntuloteiden varsilla on kookkaita kaaria, jotka toivottavat tulijan tervetulleeksi.
Kynttiläkaari sisääntulotien varrella
Kynttiläkaari postimerkissä
Kynttiläkaari ikkunalla
Aiheesta muualla

Kuvia tai muita tiedostoja aiheesta Kynttiläkaari Wikimedia Commonsissa
La mia città

| La mia città |
| --- | --- |

Kappaleen tiedot
Esittäjä(t):  Emma Marrone
Säveltäjä(t):  Emma Marrone
Sanoittaja(t):  Emma Marrone
Euroviisutiedot
Vuosi:  2014
Maa:  Italia
Kieli:  italia
Sijoitus:  21.
Pisteet:  33
Sanat:  sanoitus
Video:  videolinkki
La mia città (suom. Minun kaupunkini) on Emma Marronen esittämä kappale, joka edusti Italiaa vuoden 2014 Eurovision laulukilpailussa Tanskan Kööpenhaminassa. Kappaleen on säveltänyt ja sanoittanut Marrone itse. Sen kesto on kolme minuuttia ja 31 sekuntia, ja se lauletaan italian kielellä.
La mia città pääsi suoraan finaaliin, sillä Italia on yksi suurimmista rahoittajamaista. Finaalissa kappale sijoittui sijalle 21 kerättyään 33 pistettä. Kappale sai finaalissa yhdeltä maalta, Maltalta, suurimman yksittäisen pistemäärän eli 12 pistettä.
Käännös suomeksi
Lain kahdet kasvot

| Lain kahdet kasvot> Criminal Law |
| --- | --- |

Ohjaaja:  Martin Campbell
Käsikirjoittaja:  Mark Kasdan
Tuottaja:   Hilary Heath  Robert MacLean 
Säveltäjä:  Jerry Goldsmith
Kuvaaja:  Phil Meheux
Leikkaaja:  Chris Wimble
Pääosat:   Gary Oldman  Kevin Bacon 
Valmistustiedot
Valmistusmaa:  Yhdysvallat
Tuotantoyhtiö:   Hemdale Film Corporation  Northwood Productions 
Levittäjä:  Hemdale films (käännä suomeksi) Netflix
Ensi-ilta:   1988-09-1515. syyskuuta 1988 (Kanada)  1988-11-1111. marraskuuta 1988 (Yhdysvallat)  
Kesto:  117 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Lain kahdet kasvot (engl. Criminal Law) on vuonna 1988 ensi-iltansa saanut Martin Campbellin ohjaama yhdysvaltalainen jännityselokuva, jonka pääosissa ovat Gary Oldman ja Kevin Bacon. Mark Kasdanin käsikirjoittama elokuva on Hilary Heathin ja Robert MacLeanin tuottama. Lain kahdet kasvot on Campbellin ensimmäinen ohjaama yhdysvaltalaiselokuva. Campbell voitti vuoden 1989 MystFest-elokuvajuhlilla Italian Cattolicassa parhaan elokuvan palkinnon.
Juoni

Naisen raiskauksesta, murhasta ja ruumiin polttamisesta syytetty varakas bostonilaismies Martin Thiel (Kevin Bacon) vapautetaan todistusaineiston puutteiden ja asianajajansa Ben Chasen (Gary Oldman) häikäilemättömien oikeussalitemppujen myötä. Myöhemmin uusia tutun kaavan mukaisesti runneltuja uhreja alkaa ilmaantua, ja Chase tajuaa tehneensä virheen – Thiel itse asiassa onkin syyllinen.
Näyttelijät

| 0 | 1 | 2 |
| --- | --- | --- |
|  Gary Oldman  | … |  Ben Chase   |
|  Kevin Bacon  | … |  Martin Thiel   |
|  Tess Harper  | … |  etsivä Stillwell   |
|  Karen Young  | … |  Ellen Faulkner   |
|  Joe Don Baker  | … |  etsivä Mesel   |
|  Sean McCann  | … |  Jacob Fischer   |
|  Ron Lea  | … |  Gary Hull   |
|  Michael Sinelnikoff  | … |  professori Clemens   |
|  Karen Woolridge  | … |  Claudia Curwen   |
|  Ali Giron  | … |  Isabel Fuertes   |
|  Rob Roy  | … |  Ethan Parks   |
|  Barbara Jones  | … |  Sandra Massina   |
|  Jeannie Walker  | … |  rouva Monroe   |
|  Tyrone Benskin  | … |  Jackson   |
|  Johnny Cuthbert  | … |  Hal Keeter   |
|  Elizabeth Shepherd  | … |  tohtori Sybil Thiel   |
Tuotanto

Lain kahdet kasvot -elokuvan kuvaukset alkoivat 10. elokuuta 1987. Elokuva kuvattiin Kanadassa, Quebecin provinssissa. Quebecissä elokuvan kuvauspaikkoina olivat Quebecin ja Montrealin kaupungit. Elokuvan kuvaukset saatiin päätökseen 9. lokakuuta 1987. Lain kahdet kasvot tuottivat tuotantoyhtiöt Hemdale Film Corporation ja Northwood Productions.
Julkaisu ja vastaanotto

Lain kahdet kasvot sai ensi-iltansa Kanadan Toronton elokuvajuhlilla 15. syyskuuta 1988. Elokuva sai ensi-iltansa Yhdysvalloissa 11. marraskuuta 1988, jolloin elokuvaa esitettiin yhden päivän ajan yhdessä kaupungissa. Laajaan teatterilevitykseen elokuva pääsi Yhdysvalloissa 28. huhtikuuta 1989. Lain kahdet kasvot -elokuvaa esitettiin Yhdysvalloissa laajimmillaan 1 166:ssa elokuvateatterissa. Elokuva tuotti Yhdysvalloissa 9 974 446 dollarin lipputulot. Elokuvan Yhdysvaltain teatterilevittäjänä oli Hemdale Film Corporation, joka oli toiminut myös elokuvan tuotantoyhtiönä. Suomessa elokuva ei saanut teatteriensi-iltaa, mutta elokuvalevittäjä Europa Vision Oy julkaisi elokuvan myöhemmin videolle vuonna 1990.
Lain kahdet kasvot on saanut kielteisen vastaanoton elokuvakriitikoilta. Rotten Tomatoes -sivuston mukaan 33% kriitikoista on antanut elokuvalle positiivisen arvosanan 4,6/10 keskiarvolla. Keräys perustuu yhdeksään arviointiin. 997 käyttäjästä 26% on antanut elokuvalle positiivisen arvosanan 2,9/5 keskiarvolla. Oldmanin roolisuoritusta elokuvassa pidetään yhtenä hänen uransa heikoimmista. Elokuvassa Oldman käyttää ensimmäistä kertaa yhdysvaltalaisaksenttia, jota monet elokuvakriitikot sanoivat pakotetuksi ja jäykäksi.
Lain kahdet kasvot on julkaistu niin DVD:nä kuin blu-raynäkin.
Aiheesta muualla

Lain kahdet kasvot Internet Movie Databasessa (englanniksi)
Lain kahdet kasvot Elonet.
Lain kahdet kasvot AllMoviessa. (englanniksi)
Lain kahdet kasvot Rotten Tomatoes -sivustolla (englanniksi)
Lain kahdet kasvot Box Office Mojossa (englanniksi)
Lenta

| Lenta |
| --- | --- |

Yritysmuoto:  PAO
Osake:  MCX: LNTA LSE: LNTA
Perustettu:  1993
Kotipaikka:  Pietari, Venäjä
Toimiala:  vähittäiskauppa
Liikevaihto:   306,35 mrd. RUB (2016)
Liikevoitto:   23,69 mrd. RUB (2016)
Nettotulos:   11,20 mrd. RUB (2016)
Kotisivu:  www.lenta.com
Infobox OKNimi-testi OK: 
Moskovalaisessa Mozaika-kauppakeskuksessa sijaitseva Lenta-hypermarket tammikuussa 2018
Lenta (ven. Ле́нта) on eräs Venäjän suurimpiin kuuluva, viikon jokaisena päivänä aukioleviin suurmyymälöihin keskittynyt vähittäiskauppaketju. Yhtiö on kotoisin Pietarista, missä se perustettiin vuonna 1993.
Vuoden 2014 alussa Lenta-ketjuun kuului oli 122 hypermarkettia, joilla se oli läsnä 63 kaupungissa Venäjällä. Henkilökuntaa yhtiöllä oli tällöin jo yli 20 000. Lentan liikevaihto on kasvanut nopeasti: yhtiön myynti oli noussut vuoden 2004 noin 11,2 miljardista ruplasta vuonna 2013 jo 144,3 miljardiin ruplaan. Kesko myi Lentalle vuoden 2016 loppupuolella Venäjän päivittäistavaraliiketoimintansa noin 158 miljoonan euron kauppahintaan, johon sisältyivät Keskon 11 ruokakauppaa Pietarin ja Leningradin alueella, kolme tonttia Moskovan ja Leningradin alueilla sekä hallinto- ja tukitoimintoja.
Venäjän vähittäiskaupassa Lentan suurimpiin kilpailijoihin kuuluvat muun muassa venäläiset pörssiyhtiöt X5, Magnit ja Diksi omilla suurmyymälöillään, saksalainen kauppajätti Metro AG (Metro Cash & Carry -myymälät) sekä ranskalainen kauppaketju Auchan.
Lentan pääomistajia ovat yhdysvaltalainen pääomasijoitusrahasto TPG Group noin 34 %:n ja Euroopan jälleenrakennus- ja kehityspankki noin 7,40 %:n omistusosuudella.
Aiheesta muualla

Kuvia tai muita tiedostoja aiheesta Lenta Wikimedia Commonsissa
Lenta (venäjäksi, englanniksi)
Kōsei Tanaka

| Kōsei Tanaka> Henkilötiedot |
| --- | --- |
Koko nimi:  田中恒成
Syntynyt: 16. toukokuuta 1995 Tajimi, Japani
Kansalaisuus:  Japani
Nyrkkeilijä
Pituus:  164  cm
Painoluokka:  Alempi kärpässarja
Kätisyys:  oikeakätinen
Ammattilaistilastot
Ottelut:  13
Voitot:  13
– tyrmäysvoitot:  7
Kōsei Tanaka (jap. 田中恒成, Tanaka Kōsei, s. 16. toukokuuta 1995 Tajimi, Gifu) on japanilainen nyrkkeilijä ja alemman kärpässarjan WBO-liiton hallitseva maailmanmestari. Urallaan Tanaka on otellut myös korsisarjassa jossa on voittanut WBO-liiton mestaruuden.
Ammattinyrkkeilyura

Tanaka aloitti ammattinyrkkeilyuransa korsisarjassa voittamalla kokeneen mutta heikkotasoisen Oscar Raknafan kuusieräisessä ottelussa kaikin tuomariäänin.
Tanaka kohosi korsisarjan WBO-liiton mestariksi vuonna 2015 voittamalla Julian Yerdasin kaikin tuomariäänin. 
Ainoassa korsisarjan WBO-liiton mestaruutta puolustaneessa ottelussaan Tanaka voitti Vic Saludarin tyrmäyksellä kuudennessa erässä. Saludar käytti Tanakaa viidennessä erässä kanveesissa.
Tämän jälkeen Tanaka nousi painoluokkaa ylemmäs – alempaan kärpässarjaan. Ensimmäisessä käymässään alemman kärpässarjan ottelussa Tanaka voitti Moises Fuentasin viidennessä erässä tyrmäyksellä saaden näin haltuunsa WBO liiton mestaruusvyön. Toisessa alemman kärpässarjan ottelussaan Tanaka voitti Angel Acostan kaikin tuomariäänin kaksitoistaeräisen ottelun päätteeksi laillistaen näin WBO liiton mestaruuden.
| 0 | 1 | 2 |
| --- | --- | --- |
| Edeltäjä: Katsunari Takayma | WBC liiton korsisarjan maailmanmestari 30. toukokuuta 2015 - huhtikuu 2016 | Seuraaja: Katsunari Takayma |
| --- | --- |
Edeltäjä: Donnie Nietes: WBO liiton alemman kärpässarjan maailmanmestaruus 31. joulukuuta 2016 - hallitseva
Kōshō

Taiteilijan näkemys keisari Kōshōsta
Kōshō (jap. 孝昭天皇, Kōshō-tennō) oli perinteisen vallanperimysjärjestyksen mukaan Japanin viides keisari. Hänen sanotaan toimineen keisarina vuosina 475 eaa.–393 eaa. Häntä edelsi hänen isänsä Itoku, myyttinen neljäs keisari, ja seurasi poikansa Kōan.
Ainakin yhdeksän ensimmäisen perinteisen vallanperimysjärjestyksen mukaisen keisarin olemassaoloa pidetään kyseenalaisena. Ensimmäinen, todellisuudessakin mahdollisesti hallinnut keisari saattoi olla Sujin 200–300-luvuilla. Keisarillinen viraston mukaan Kōshōn hauta sijaitsee Naran prefektuurin Gosessa. Tämä šintolainen muistopyhäkkö on nimeltään Wakinokami no hakata no yama no e no misasagi (jap. 掖上博多山上陵).
Aiheesta muualla

Kuvia tai muita tiedostoja aiheesta Kōshō Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Itoku | Japanin legendaarinen keisari (475 eaa.–393 eaa.) | Seuraaja: Kōan |
Kōshi

| Kōshi (合志市) |
| --- | --- |
 Takaba-Hiyoshin pyhäkkö
 lippu:  Symboli
 Kōshin sijainti Kumamoton prefektuurissa
 Kōshi
 Koordinaatit: 32°53′10″N, 130°47′23″E 
Valtio:  Japani
Alue:  Kyūshū
Prefektuuri:  Kumamoton prefektuuri
Pinta-ala:  
 – Kokonaispinta-ala:  53,19 km²
Väkiluku (08/2019):  62 586
 – Väestötiheys:  1 176,6 as./km²
Symbolit:  
 – Puu:  Sahatammi
 – Kukka:  Kesäharso
 
 https://www.city.koshi.lg.jp/ 
Infobox OKVirheellinen NIMI-arvo: 
Kōshi (jap. 合志市, Kōshi-shi) on Japanin kaupunki Kyūshūn saarella Kumamoton prefektuurissa. Se sijaitsee sisämaassa prefektuurin pohjoisosassa Kumamoton tasangolla aivan Kumamoton suurkaupungin koillispuolella. Kōshin eteläosa on kaupungistunut ja liittyy saumattomasti Kumamoton kaupunkialueeseen, pohjoisosat ovat hedelmällistä maatalousmaata, jolle on aikojen kuluessa kasautunut läheisen Aso-tulivuoren tuhkaa. Kaupungissa on 62 586 asukasta (elokuussa 2019) ja sen pinta-ala on 53,19 neliökilometriä.
Kaupungin alueella sijainnut Takaban linna oli Kamakura-kaudelta lähtien merkittävä poliittinen keskus. Nykyisin siitä on jäljellä vain rauniot. Kaupunkioikeudet Kōshille myönnettiin vuonna 2006, kun aiempi Kōshin maaseutukaupunki ja Nishigōshin maaseutukaupunki liitettiin toisiinsa. Kaupungin eteläosissa on Kumamotoon kytkeytynyttä teollisuutta, pohjoisosissa viljellään esimerkiksi vihanneksia ja hedelmiä, tupakkaa ja riisiä sekä tuotetaan maitoa ja lihaa. Kaupungissa on myös paljon maatalouteen liittyvää tutkimusta.
Kōshia palvelee Kumamoto-rautateiden Kikuchi-linja.
Aiheesta muualla

Kuvia tai muita tiedostoja aiheesta Kōshi Wikimedia Commonsissa
Kaupungin internetsivut (japaniksi)
Le Boudin

Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Le Boudin
Le Boudin on Ranskan muukalaislegioonan virallinen marssi. Sen virallinen nimi onkin "Marche de la Légion Étrangère" 
(suom. Muukalaislegioonan marssi). "Le Boudin" tarkoittaa kirjaimellisesti verimakkaraa. Laulun nimessä se saattaa
viitata myös legioonalaisen pakkaukseen kuuluneen telttakangaskäärön slanginimeen.
Legioonalaisia (pioneereja) marssimassa Cameronen taistelun juhlapäivänä 2006.
Laulun sanoissa viitataan legioonan taistelusaavutuksiin Tuyên Quangissa, Vietnamissa (Kiinan–Ranskan sota 1884–1885) ja Meksikon Cameronessa (taistelu legioonan ja Meksikon armeijan välillä 30. huhtikuuta 1863), joista jälkimmäisen muistoksi vietetään legioonan erityistä juhlapäivää.
Marssin on säveltänyt Guillaume-Louis Bocquillon (1781-1842), joka toimi legioonassa orkesterinjohtajana ja tunnettiin myös nimellä Wilhelm.
Marssi on sävelletty jo ennen legioonan lähtöä Meksikoon 1860-luvulla. Sanoitus sisältää viittauksia Saksan–Ranskan sotaan, jossa
Elsass-Lothringen liitettiin Saksaan ja legioonaan liittyi miehiä alueelta. Toisaalta sanoissa viitataan halveksivasti belgialaisiin,
koska Belgian kuningas Leopold II pyysi Ranskan hallitusta olemaan lähettämättä belgialaisia mainittuun sotaan. Niinpä heidät jätettiinkin
Algeriaan. Siksi laulussa sanotaan, ettei belgialaisille jäänyt makkaraa (Pour les Belges, il n'y en a plus, Pour les Belges, il n'y en a plus, Ce sont des tireurs au cul.).
Aiheesta muualla

Le Boudin: French Foreign Legion March youtube.com. Viitattu 16.10.2022.
Kähärälampi

| Kähärälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°10′41″N, 25°58′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskujoki:  salmi Kolimaan 
Järvinumero:  14.472.1.002
Mittaustietoja
Pinnankorkeus:  111,2 m  
Pituus:  380 m  
Leveys:  250 m  
Rantaviiva:  0,984 km  
Pinta-ala:  5,611 ha  
Tilavuus:  0.000075 km³ 
Keskisyvyys:  1,34 m  
Suurin syvyys:  2,6 m  
Saaria:  ei saaria 
 fiKähärälampi 
Kähärälampi  on Keski-Suomessa Viitasaarella  Kolimanperän lähellä sijaitseva lampi.
Maantietoa

Lampi on 380 metriä pitkä, 250 metriä leveä, ja sen pinta-ala on 5,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 75 400 kuutiometriä. Sen keskisyvyys on 1,3 metriä ja suurin syvyys on 2,6 metriä. Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Koliman lähi-alueeseen (14.472) se kuuluu. Lammen vedenpinnan korkeus on 111,2 metriä mpy.
Leo Jun Ikenaga

Leo Jun Ikenaga (s. 11. maaliskuuta 1937 Kōbe) on japanilainen roomalaiskatolinen arkkipiispa. Hänet vihittiin jesuiittojen papiksi 20. maaliskuuta 1968 ja nimitettiin Osakan koadjuuttoriarkkipiispaksi 2. marraskuuta 1995. Piispaksi konsekroinnin suoritti 20. maaliskuuta 1996 Paul Hisao Yasuda, jota avustivat Joseph Satoshi Fukahori ja Raymond Ken'ichi Tanaka.
10. toukokuuta 1997 Ikenagasta tuli Osakan arkkipiispa, jonka virkaan hänet asetettiin 22. kesäkuuta 1997.
Laurent Fabius

| Laurent Fabius |
| --- | --- |

Ranskan pääministeri
 17. heinäkuuta 1984 – 20. maaliskuuta 1986  
Presidentti:  François Mitterrand
Edeltäjä:  Pierre Mauroy
Seuraaja:  Jacques Chirac
Ranskan ulkoministeri
 16. toukokuuta 2012 – 11. helmikuuta 2016  
Edeltäjä:  Alain Juppé
Seuraaja:  Jean-Marc Ayrault
Henkilötiedot
Syntynyt: 20. elokuuta 1946 (ikä 78) Pariisi
Puoliso:  Françoise Castro
Tiedot
Puolue:  Sosialistinen puolue
Laurent Fabius O.Q. (s. 20. elokuuta 1946 Pariisi) on ranskalainen sosialistipuolueen poliitikko. Hän oli maan pääministeri 17. heinäkuuta 1984 – 20. maaliskuuta 1986. Vuonna 2012 Fabius valittiin ulkoministeriksi Jean-Marc Ayrault’n hallitukseen. Hän jatkoi tehtävässä myös Manuel Vallsin hallituksessa vuonna 2014. Fabius siirtyi ulkoministerin tehtävästä perustuslakineuvoston jäseneksi helmikuussa 2016.